|  |  |
| --- | --- |
| **RAPORTI I VLERËSIMIT TË NDIKIMIT** |  |
| **EMËRTIMI I PROPOZIMIT TË POLITIKËS**  | Ndryshime në Ligjin nr. 9062,8.5.2003 “Kodi i Familjes”, i ndryshuar” |
| **MINISTRIA UDHËHEQËSE**  | Ministria e Drejtësisë |
| **FAZA E POLITIKËS/VLERËSIMIT TË NDIKIMIT** | Zhvillim |
| **BURIMI I PROPOZIMIT TË POLITIKËS** | I brendshëm |
| **DIREKTIVË/RREGULLORE E BE-së**  | Nuk synon përafrim me legjislacionin e Bashkimit Europian |
| **PUBLIKIMET DHE STRATEGJITË E LIDHURA** | Kodi i Familjes |
| **DATA E KONSULTIMIT PUBLIK** | - |
| **DATA E VLERËSIMIT TË NDIKIMIT**  | - |
| **A E KA SHQYRTUAR KRYEMINISTRIA VLERËSIMIN E NDIKIMIT?** **NËSE PO, JEPNI DATËN E SHQYRTIMIT** | Jo |
| **NUMRI I VLERËSIMIT TË NDIKIMIT** | - |
| **TE DHËNA KONTAKTI** **(EMRI, E-MAIL, NUMRI I TELEFONIT TË PERSONIT TË KONTAKTIT)** |  |
| **PJESA 1: PËRMBLEDHJE EKZEKUTIVE** **(Maksimumi 2 faqe)** |
| **PËRKUFIZIMI I PROBLEMIT***Cili është problemi në shqyrtim dhe cilat janë shkaqet e tij? Pse është e nevojshme ndërhyrja e qeverisë?* Problemet që kanë lindur në praktikën e Komitetit Shqiptar të Birësimit dhe në praktikën gjyqësore shqiptare kanë diktuar nevojën e ndryshimeve në legjislacionin që rregullon birësimin. Nevoja për ndryshime në Kodin e Familjes të RSH-së përkatësisht ndërhyrje në përmirësimin e (neneve 240-262) kanë për bazë thjeshtimin e procedurave të birësimit. Njëkohësisht me këto ndryshime vjen dhe nevoja për ndryshime në ligjin për birësimet në Republikën e Shqipërië.Nga zbatimi i këtyre ligjeve në praktikë, hasen problematika të cilat janë evidentuar nga Komiteti Shqiptar i Birësimeve, në procesin e birësimit të cilat kanë qënë të lidhura me:* afatet e shpalljes së braktisjes prindërore për fëmijët që janë në institucion;
* aspekte specifike të ligjit të birësimit të lidhura me moshën e prindërve birësues;
* me nevojën e birësimit në distancë për fëmijë që janë në institucione dhe që kanë humbur mundësinë për birësim si pasojë e moshës apo sëmundjeve të ndryshme; si dhe
* me diskutime të brendshme në lidhje me rishikimin e tarifave për birësimet vendase dhe ndërvendase.

 Qëllimi i projektligjit do të përmbushet edhe nëpërmjet përmirësimit të akteve nënligjore, pas hyrjes në fuqi të ndryshimeve ligjore.  Thjeshtimi i procedurave te biresimit vendas dhe ndervendas, qe femijeve tju sigurohet sa me shpejt gjiri familjar.Vlerësimi i nevojës për ndryshime është realizuar duke mbajtur në konsidereatë: 1. Rregulloren e Brendshme të Organizimit dhe Funksionimit të Komitetit Shqiptar të Birësimit;
2. Anekset bashkëlidhur Rregullores së Brendshme;
3. Konsultime me Drejtuesit e Institucioneve të Përkujdesit Social;
4. Konsultime me Specialistë të Komitetit Shqiptarë të Birësimit;
5. Të dhëna vjetore mbi numrin e birësimeve në vite.

Analiza e të dhënave të mbledhura nga burimet e mësipërme evidentojnë nevojën e ndryshimeve ligjore të nevojshme për të lejuar Komitetin Shqiptarë të Birësimeve të realizojë funksionin dhe objektivat e tij në lidhje me interesin më të lartë të fëmiijës duke mundësuar gjetjen e një familjeje birësuese. Procedurat dhe afatet e tejzgjatura kohore për shpalljen e braktisjes prindërore e shoqëruar kjo me një intersim të pakët të prindërve apo familjarëve ulin mundësinë që fëmija të ketë mundësi birësimi duke e mbajtur “përgjithmonë” në institucion. Të gjitha këto problematika të adresuara, jo vetëm kanë penguar përmbushjen e qëllimeve dhe objektivave të Komitetit Shqiptar të Birësimeve por kanë bërë që shumë fëmijë të mos birësohen dhe të mbeten peng i institucioneve të kujdesit. Gjithashtu, gjatë viteve stafi ekzekutiv i KSHB, cituar dhe në analizat vjetore të tij ka ngritur problematikën mbi kohëzgjatjen e shpalljes së braktisur të fëmijëve, interesimit të familjarëve apo prindërve biologjikë të fëmijëve. Pasojat e këtyre vështirësive evidentohen edhe në të dhënat vjetore të KSHB mbi numrin e birësimeve të kryera. Nëse analizohen statistikat dhe numri i fëmijëve të birësuar vihet re rënie në numrin e birësimeve të kryera. Ndër vite evidentohet një luhatje në numrin e birësimeve. Kështu nëse do të ndaleshim në shifra konkrete, duke filluar nga: * viti 2015 numri i birësimeve ka qënë 53,
* viti 2016 numri i birësimeve ka qënë 32,
* viti 2017 numri i birësimeve ka qënë 43,
* viti 2018 numri i birësimeve ka qënë 37, dhe
* viti 2019 numri i birësimeve ka qënë 24, dukshëm më pak se në vitet paraardhëse.

Pra, vihet re një rënie e dukshme e numrit të birësimeve.Kjo situatë, nga viti në vit, është shoqëruar me një rënie të ndjeshme të shpalljes së fëmijëve të braktisur, dhe si pasojë statusi dhe numri i fëmijëve të cilët janë referuar në KSHB ka qënë jo vetëm në rënie por qëndrimi i tyre në institucione është i gjatë.  |
| **OBJEKTIVAT***Cilat janë objektivat dhe efektet e synuara të propozimit?* * Të sigurohet një familje e përshtatshme në nivelin 100 % për fëmijët të cilët janë të deklaruar të braktisur në vitet pasardhëse pas 2020.
* Rritja e vëmendjes ndaj kujdesit për mosneglizhimin e fëmijëve dhe qëndrimin e tyre për një kohë të gjatë në institucione.
* Krijimi i një kuadri të plotë ligjor në përmirësimin e shërbimeve ndaj birësimit të fëmijve.
 |
| **OPSIONET E POLITIKAVE***Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.**Për të realizuar objektivat janë marrë në konsideratë opsionet e mëposhtme:***Opsioni 0**, Ruajtja e status quo-së implikon mbajtjen në fuqi të legjislacionit aktual. Ky opsion nuk adreson plotesisht porcesin e deinstitucionalizimit të fëmijëve. **Opsioni 1**, Hartimi i një Kodi të ri të familjes. Nuk eshte nje opsion i preferuar, pasi problemet e sipër përmendura mund të adresohen me disa ndryshime në kap. E birësimeve. **Opsioni 2,** bërja e ndryshimeve në Kodin aktual do të dhe të lejonte Komitetin Shqiptar të Birësimeve të realizojë funksionin dhe objektivat e tij në lidhje me interesin më të lartë të fëmiijës duke mundësuar gjetjen e një familjeje birësuese.  |
| **ANALIZA E NDIKIMEVE***Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*Asnjë nga opsionet nuk ka ndikim me vlerë monetare të përcaktuar mbi buxhetin e shtetit, pasi ndryshimet ligjore nuk paraqesin kosto shtesë.  |
| **ARSYETIMI I OPSIONIT TË PREFERUAR** *Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*Opsioni 2, ose bërja e ndryshimeve në Kodin aktual të familjes është opsioni i preferuar i politikës, përmes të cilit realizohen objektivat dhe efektet e synuara të propozimit.

|  |  |  |
| --- | --- | --- |
| **Viti 2019** | **Viti 2020** | **Viti 2021** |
| **0** | **0** | **0** |

 |
|  |
| **KONSULTIMI***Jepni një përmbledhje të çdo konsultimi të kryer (me kë dhe si jeni konsultuar?), çfarë pikëpamjesh janë shprehur, si janë trajtuar ato, domethënë çfarë ndryshimesh janë pranuar dhe çfarë janë refuzuar dhe arsyet pse?)*Në lidhje me procesin e konsultimit për projektligjin “Për disa shtesa dhe ndryshime në ligjin nr. 9062, datë 08.05.2003, ʻKodi i Familjesʼ, të ndryshuar” shprehemi se jemi në fazë konsultimi me institucionet dhe grupet e interesit, proces që është në zhvillim e sipër. |
| **ZBATIMI DHE MONITORIMI***Si do të organizohen zbatimi dhe monitorimi?*Zbatimi i ligjit është përgjegjësi e Komitetit Shqiptar të Birësimeve, Institucioneve të përkujdesit shoqëror, Agjencive ndërmjetësuese etj.Monitorimi i zbatimit tij është kompetencë e Ministrisë së Drejtësisë. |

**PJESA 2: BAZA KRYESORE E ANALIZËS DHE E PROVAVE**

#

# Historik

* **Jepni kontekstin e politikës**

Ligji nr.9695, datë 19.3.2007 “Për procedurat e birësimit dhe Komitetin Shqiptar të Birësimit”, shfuqizoi ligjin nr.7650, datë 17.12.1992 “Për birësimet e të miturve nga shtetas të huaj dhe për disa ndryshime në kodin e familjes”.

Ligji i miratuar në vitin 2007 ka për qëllim: (i) mbrojtjen e fëmijës, nëpërmjet vendosjes së përhershme në një familje birësuese; (ii) marrjen e masave, që birësimet, vendase dhe ndërvendase, të bëhen në interesin më të lartë të fëmijës, i cili është mbizotërues ndaj çdo interesi tjetër; (iii) krijimin e një sistemi bashkëpunimi, brenda dhe jashtë vendit, për marrjen dhe respektimin e masave mbrojtëse, që parandalojnë dështimin e birësimit, rrëmbimin, shitjen ose trafikimin e fëmijëve; dhe (iv) sigurimin e bashkëpunimit me autoritetet vendore, autoritetet qendrore të vendeve të tjera apo organizatave të miratuara prej tyre, për mbarëvajtjen e periudhës pasbirësuese.

Ligji nr.9695, datë 19.3.2007 “Për procedurat e birësimit dhe Komitetin Shqiptar të Birësimit” ka pësuar ndryshimeve ndër vite, konkretisht me ligjin nr.10 358, datë 16.12.2010; me ligjin nr. 132/2015, datë 05.12.2015; dhe ligjin nr. 69/2019, datë 09.10.2019.

Disa shtesa dhe ndryshime që iu bënë për herë të ligjit bazë për procedurat e birësimit dhe Komitetin Shqiptar të Birësimit u miratuan me Ligjin Nr. 10358, datë 16.12.2010, ku u parashikuan burimet e financimit të komitetit të birësimit, dhënia e kompetencës për propozimin e masave administrative kryetarit të Komitetit kur konstatoheshin shkelje, shfuqizim i pikes 12 të nenit 9 i cili parashikonte se Komiteti licencon veprimtarinë e organizatave jofitimprurëse vendase në fushën e ndërmjetësimit për birësim, në përputhje me kërkesat e akteve ndërkombëtare dhe të këtij ligji. Po ashtu u parashikuan disa ndryshime në dokumentacionin e aplikantit birësues dhe formatet e këtyre deklaratave u lanë si atribut i Ministrit të Drejtësisë për tu miratuar me Urdhër. U rishikua neni mbi licensimin njohjen dhe miratimin e Agjencive ndërmjetësuese në fushën e birësimit vendase dhe të huaja si edhe kriteret që ato duhet të plotësojnë. Po ashtu, rishikohet edhe neni për mbrojtjen e të dhënave personale të fëmijës në procedurat e birësimit.

Më pas me shtesat dhe ndryshimet e bëra me ligjin Nr. 132/2015, u rishkuan kriteret e emërimit të kryetarit të komitetit të birësimeve,lidhur me arsimimin dhe eksperiencën në fushën e të drejtave të fëmijëve. Në nenin 24 i cili parashikon shqyrtimin nga Këshilli Drejtues u shtua një pikë që parashikonte afatet e konsiderimit të përshtatshmërisë të aplikantit birësues, rastet kur ky afat përfundon, si edhe afatet e rishqyrtimit të dosjes dhe kushteve të aplikantit.

Së fundmi me ndryshimin që iu bë ligjit me ligjin nr. 69/2019 u rishikuan kriteret e emërimit të kryetarit të Komitetit të Birësimeve.

# Problemi në shqyrtim

* ***Përshkruani natyrën e problemit.***
* ***Identifikoni shkaqet e problemit***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët***
* ***Vlerësoni nëse problemi mund të trajtohet ose jo përmes një ndryshimi të politikave*.**

Problemet që kanë lindur në praktikën e Komitetit Shqiptar të Birësimit dhe në praktikën gjyqësore shqiptare kanë diktuar nevojën e ndryshimeve në legjislacionin që rregullon birësimin. Aktualisht, në legjislacionin shqiptar birësimi rregullohet nga Kodi i Familjes së RSH-së (nenet 240-262) dhe Ligji nr. 9695, datë 19.3.2007 “Për procedurat e birësimit dhe Komitetin Shqiptar të Birësimit”.

Nga zbatimi i këtyre ligjeve në praktikë, hasen problematika të cilat janë evidentuar nga Komiteti Shqiptar i Birësimeve, nga insitucionet e përkujdesjes së fëmijëve dhe nga gjykatat. Komiteti Shqiptar i Birësimeve i fokuson problematikat në drejtim të: (i) Çështjeve që kanë të bëjnë me deklarimin e braktisjes; (ii) Çështjeve që kanë të bëjnë me kushtet e përgjithshme dhe të posaçme të birësimit; (iii) Çështjeve që lidhen me harmonizimin e ligjeve të zbatueshme në rastin e birësimit me elementë të huaj; (iv) Çështjeve organizative të vetë këtij institucioni.

Në këtë kuadër specialistët e Komitetit Shqiptar të Birësimit të mbështetur me ekspertizë, gjyqtarët e seksionit familjar në Gjykatën e Rrethit Gjyqësor Tiranë, drejtuesit e institucioneve të përkujdesit të fëmijëve, përfaqësuesit e shoqërisë civile që mbulojnë fushën e mbrojtjes së të drejtave të fëmijëve si dhe përfaqësues të agjencive ndërmjetësuese për birësim, kanë marrë në analizë karakteristikat e përgjithshme dhe parimet mbi të cilat mbështetet rregullimi i birësimit në legjislacionin shqiptar, llojet e birësimit, kategorinë e fëmijëve të birësueshëm, kushtet ligjore që duhet të përmbushë birësuesi dhe i birësuari për realizimin e birësimit, procedurën e birësimit si edhe pasojat ligjore që sjell birësimi.

Problematika kanë ardhur si pasojë e moszbatimit të afateve ligjore dhe mënyrës së përcaktimit të procedurave të parashikuara në ligj. Bazuar në statistikat e KSHB – së në 5 vitet e fundit numri i birësimeve ka qënë në rënie (Në vitet 2010-2014 janë birësuar nga institucioni 249 fëmijë mesatarisht 49.8 birësime në vit, dhe nga 2015- 2019 152 fëmijë mesatarisht 30.4 birësime në vit). Kjo rënie nuk rezulton të përkojë me numër të ulët të vendosjes së fëmijëve në institucionet e përkujdesjes apo me numrin e lartë të kthimit në familjet biologjike të fëmijëve të cilët kanë qënë të vendosur në institucion. Njëkohësisht rezulton se numri i kërkesave për birësim gjatë këtyre viteve ka qënë në rritje si numri i ankesave të ardhura nga aplikantët të cilët qëndrojnë në lista pritje është shtuar ndjeshëm.

Ndërhyrja e qeverisë është e nevojshme për të garantuar interesin më të lartë të fëmijës duke i siguruar të drejtën për të patur një familje si dhe mbrojtjen e të drejtës së qytetarëve të cilët dëshirojnë dhe janë të gatshëm për të birësuar sikurse parashikohet në Kodin e Familjes dhe Konventën e Hagës.

Nisur nga analiza që i është bërë legjislacionit shqiptar mbi birësimet, si aktet ligjore të brendshme ashtu edhe legjislacioni ndërkombëtar në fushën e birësimit dhe mbrojtjes së fëmijëve, praktika gjyqësore dhe doktrina juridike, përfshirë edhe jurisprudencën e Gjykatës së Rrethit Gjyqësor Tiranë lidhur me birësimet dhe deklarimin e braktisjes së fëmijëve, për periudhën 2015-2020, si edhe ajo e Gjykatës Evropiane të të Drejtave të Njeriut, vlerësohet se problemi mund të trajtohet përmes një ndryshimi të politikave.

# Arsyeja e ndërhyrjes

* *Shpjegoni pse qeveria planifikon të ndërhyjë dhe pse është e nevojshme.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Identifikoni shkallën e ndërhyrjes së qeverisë që nevojitet për të trajtuar problemin.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë*.

Qeveria planifikon të ndërhyjë në përmirësimin e ndërhyrjes në legjislacionin e brendshëm me qëllim që të mundësohet deinstitucionalizimi i fëmijëve pa kujdes prindëror të strehuar në institucione përkujdesi shoqëror rezidencial, nëpërmjet shpalljes në kohë të fëmijëve të braktisur. Kjo ndërhyrje është e nevojshme me qëllim që të garantohet interesi më i lartë i fëmijës duke i siguruar atyre të drejtën për të patur një familje dhe shmangien e efekteve negative që instituciionalizimi shkakton në psikologjinë e fëmijës. Nëpërmjet kësaj ndërhyrje synohet të rritet numri i birësimeve dhe të ulet numri i fëmijëve të braktisur në institucionet e përkujdesit social. Gjithashtu, kjo synohet të arrihet edhe përmes thjeshtimit të procedurave të cilat aktualisht zgjasin në kohë për shkak të burokracive të shumta.

Për realizimin e këtyre ndërhyrjeve është përgatitur një studim legjislacioni, i cili ka përfshirë involvimin e një sërë aktorëve (specialistët e Komitetit Shqiptar të Birësimit ekspertë ligjorë, gjyqtarët e seksionit familjar, drejtuesit e institucioneve të përkujdesit, përfaqësuesit e shoqërisë civile dhe përfaqësues të agjencive ndërmjetësuese). Është vlerësuar legjislacioni shqiptar mbi birësimet, si aktet ligjore të brendshme ashtu edhe legjislacioni ndërkombëtar në fushën e birësimit dhe mbrojtjes së fëmijëve, praktika gjyqësore dhe doktrina juridike.

# Objektivi i politikës

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë*.
* Sigurimi i një familje e përshtatshme në nivelin 100 % për fëmijët të cilët janë të deklaruar të braktisur në vitet pasardhëse pas 2020.
* Rritja e vëmendjes ndaj kujdesit për mosneglizhimin e fëmijëve dhe qëndrimin e tyre për një kohë të gjatë në institucione.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura*.

Opsioni 0, ruajtja e status quo-së implikon mbajtjen në fuqi të ligjit aktual (Kodi i Familjes në RSH). Ky opsion nuk adreson plotesisht porcesin e deinstitucionalizimit të fëmijëve.

Opsioni 1, hartimi i një ligji të ri. Nuk eshte nje opsion i preferuar, pasi problemet e sipër përmendura mund të adresohen në një kapitull të këtij Kodi.

Opsioni 2, bërja e ndryshimeve në Kodin aktual do të mundësonte thjeshtimin e procedurave të birësimit në një kohë më të shkurtër sesa koha që do të merrte hartimi i gjithë Kodit të familjes i cili do kërkonte analiza të tjera sipas fushave përkatëse.

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*
	+ *Përshkruani nga ana cilësore ndikimet e drejtpërdrejta mbi grupet e prekura.*
	+ *Analizoni nga ana sasiore ndikimet më të rëndësishme të drejtpërdrejta.*
	+ *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
	+ *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
	+ *Përshkruani nga ana cilësore ndikimet jo të drejtpërdrejta mbi grupet e prekura.*
	+ *Analizoni ndikimin mbi konkurrencën.*
* *Diskutoni kufizimin e analizës:*
	+ *Jepni supozimet në të cilat janë bazuar parashikimet dhe risqet, të cilave ato u nënshtrohen.*
	+ *Tregoni sa të forta, të pavarura dhe të rëndësishme janë provat që mbështesin supozimet.*
	+ *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*
	+ *Paraqisni një pasqyrë përmbledhëse të të gjitha ndikimeve të opsioneve të analizuara.*
	+ *Shpjegoni se si ndikimet e të gjitha opsioneve të analizuara krahasohen me njëra-tjetrën.*
	+ *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

**Subjektet të cilat preken nga kjo politikë janë:**

* Struktura që preket nga kjo politikë është Komiteti Shqiptar i Birësimeve si autoriteti qendror në fushën e birësimit, vendas dhe ndërvendas.
* Këshilli drejtues si organi më i lartë vendimmarrës i Komitetit
* Agjencitë ndërmjetësuese vendase ose të huaja të cilat ushtrojnë veprimtarinë e tyre ndërmjet Komitetit dhe autoriteteve kompetente të huaja në birësimet ndërvendase;
* Aplikantët birësues dhe fëmijët që janë në pritje për birësim.

**Ndikime të drejtëpërdrejta**

Ndikimet për kategoritë e subjekteve të prekura janë të drejtëpërdrejta.

Komiteti Shqiptar i Birësimeve ka në fokus interesin më të lartë të fëmijëvë të shpallur të braktisur duke gjetur një familje të përshtatshme për çdo fëmijë nëpërmjet një procesi birësimi transparent dhe korrekt.

Kategori të tjera do të jenë përfaqësues të institucioneve që kanë një rol kyc në mbrojtjen e të drejtave të fëmijëve dhe ofrimin e shërbimeve të përkujdesit social, si psh., Agjensia për Mbrojtjen e të Drejtave të Fëmijëve, për vetë faktin se Njësitë për Mbrojtjen e të Drejtave të Fëmijëve luajnë rol primar në vlerësimin e familjeve biologjike.

**Kufizimet e analizës**

Analiza e mësipërme vlerësohet të mos ketë limite por ka avantazhin e mëposhtëm:

Thjeshtimin e procedurave të birësimit dhe harmonizimin e Kodit të familjes me ndryshimet që po pëson dhe ligji për birësimet.

Si konkluzion, efektet e pritshme nga zbatimi i kësaj politike pritet të jenë pozitive.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

Opsioni 2 është opsioni i preferuar, i cili arrin objektivat e politikës, dhe mundëson që brenda një periudhe të shkurtër të mund të përmirësohen shërbimet në procedurat e birësimit..

**Analiza me shumë kritere**

***Opsionet që merren në konsideratë janë****:*

* *Opsioni 0 -* Të ruhet ligji aktual (Kodi i Familjes në R.SH) për procedurat e birësimit.
* *Opsioni 1 –* Të hartohet një Kod i ri i Familjes.
* *Opsioni 2 –* Të bëhen shtesa dhe ndryshime në ligjin aktual (Kodi i Familjes në R.SH) për procedurat e birësimit .

Kriteret për vlerësimin e opsioneve dhe pesha e secilit sipas rëndësisë relative

* Garantimi i interesit më të lartë të fëmijës - 5
* Hartimi dhe implementimi i politikës në një kohë të shkurtër - 3
* Potenciali për të lehtësuar procedurat e birësimit të fëmijëve pa kujdes prindëror - 4
* Potenciali për të reduktuar numrin e fëmijëve në institucione dhe shpalljen të braktisur të fëmijëve (deinstitucionalizimi) - 5
* Shpërndarja proporcionale e kontrolleve ndërmjet institucioneve - 1
* Fuqizimi i strukturave të Komitetit Shqiptar të Birësimeve - 2

Shkalla e performancës është nga 0 në 5, ku 0 përfaqëson opsionin më pak të preferuar dhe 5 atë më të preferuarin.

|  |  |  |  |  |
| --- | --- | --- | --- | --- |
| **Kriteret**  | **Pesha**  | **Opsioni 0** | **Opsioni 1** | **Opsioni 2** |
| Garantimi i interesit më të lartë të fëmijës  | 5 | 5 (25) | 5 (25) | 5 (25) |
| Hartimi dhe implementimi i politikës në një kohë të shkurtër  | 3 | 5 (15) | 0 (0) | 4 (12) |
| Potenciali për të lehtësuar procedurat e birësimit të fëmijëve pa kujdes prindëror  | 4 | 0 (0) | 5 (20) | 5 (20) |
| Potenciali për të reduktuar numrin e fëmijëve në institucione dhe shpalljen të braktisur të fëmijëve (deinstitucionalizimi) | 5 | 0 (0) | 5 (20) | 5(20) |
| **Pikët** |  | **40** | **65** | **77** |

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Zbatimi i ligjit është përgjegjësi e organeve ligjzbatuese si dhe në vecanti, Ministrisë së Drejtësisë, Komitetit Shqiptar të Birësimeve, Institucioneve të përkujdesit shoqëror, Agjencive ndërmjetësuese.

Kjo politikë vlerësohet të mos ketë pengesa për realizimin e saj.

Masat që do të merren gjatë zbatimit do të përfshijnë:

• realizimin e procedurave të birësimit në kohë reale për krijimin e mundësive për deinstitucionalizimin e fëmijëve dhe shmangien e qëndrimit të tyre për një kohë të gjatë në institucione;

• bashkëpunimin e vazhdueshëm ndërintitucional dhe rritjen e efektivitetit të punës,

• vlerësimin dhe përmbushjen e nevojave të qytetarëve aplikues si dhe agjencive ndërmjetësuese lidhur me procedurat e birësimit;

• monitorimin e vazhdueshëm të institucioneve të përkujdesit shoqëror publike dhe private, për garantimin e të drejtës së fëmijës për tu patur një familje dhe për të evituar efektet negative të institucionalizimit;

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Monitorimi i zbatimit të ndryshimeve në Kodin e Familjes në R.SH nga ana e institucioneve të përkujdesit shoqëror publike dhe private, për garantimin e të drejtës së fëmijës për tu patur një familje dhe për të evituar efektet negative të institucionalizimit do të jetë në mënyrë të vazhdueshme nga autoritetet që ka caktuar ligji për birësimin si dhe cdo autoritet tjetër publik dhe privat i cili në mënyrë direkte apo indirekte përfaqëson mbrojtjen e interesave të fëmijve.

Arritja e qëllimeve do të matet me anë të treguesve të mëposhtëm:

* Numri në rritje i fëmijëve të birësuar;
* Numri i lartë i fëmijëve të shpallur të braktisur në kohën e duhur;
* Numri në rënie i fëmijëve në institucionet e përkujdesit social publike dhe private
* Numri i kontrolleve të kryera në institucionet e përkujdesit shoqëror për fëmijë publike dhe private;
* Frekuenca e masave administrative të vendosura në institucionet të cilat nuk zbatojnë procedurat mbi shpalljen të braktisur të fëmijëve pa interes të dukshëm;

**Raporti i vlerësimit të ndikimit - Shtojca 2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktori zbritës**  |  |  |  |  |  |  |  |  |  |  |
| Kosto për buxhetin – një here |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| Kosto për biznesin – një here |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – një herë |  |  |  |  |  |  |  |  |  |  |
| Kosto për grupet e tjera – në vazhdim  |  |  |  |  |  |  |  |  |  |  |
| **Kosto në total**  |  |  |  |  |  |  |  |  |  |  |
| **Kosto e zbritur në total** = Kosto në total x faktorin zbritës |  |  |  |  |  |  |  |  |  |  |
| Përfitimi për buxhetin – në vazhdim |  |  |  |  |  |  |  |  |  |  |
| Përfitimi për biznesin – një herë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim  |  |  |  |  |  |  |  |  |  |  |
| Kosto për buxhetin – në vazhdim |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total**  |  |
| **Vlera aktuale e përfitimit në total** |  |
|  |  |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total |  |

**Raporti i vlerësimit të ndikimit - Shtojca 2/b**

**Tabelë: Vlera aktuale neto në total e çdo opsioni**

|  |  |  |
| --- | --- | --- |
| **Opsioni** | **Vlera aktuale në milionë lekë** | **Vlera aktuale neto në milionë lekë** |
| **Kosto** | **Përfitimi** |
| Opsioni 1 |  |  |  |
| Opsioni 2 |  |  |  |

**MINISTËR**

**ETILDA GJONAJ**